
                                       	                                                                                                                                  
		                                                                                                                                                 
PANEVĖŽIO RAJONO SAVIVALDYBĖS TARYBA 

SPRENDIMAS

DĖL PANEVĖŽIO RAJONO SAVIVALDYBĖS TARYBOS 2015 M. SAUSIO 22 D. SPRENDIMO NR. T-13 „DĖL PINIGINĖS SOCIALINĖS PARAMOS TEIKIMO TVARKOS APRAŠO PATVIRTINIMO“ PAKEITIMO

2018 m. sausio 18 d. Nr. T-8
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 5 dalimi, Panevėžio rajono savivaldybės taryba n u s p r e n d ž i a: 
Pakeisti Piniginės socialinės paramos teikimo tvarkos aprašo, patvirtinto Savivaldybės tarybos 
2015 m. sausio 22 d. sprendimu Nr. T-13 „Dėl Piniginės socialinės paramos teikimo tvarkos aprašo patvirtinimo“, 34 punktą ir jį išdėstyti taip:
„34. Nepanaudotos savivaldybės biudžeto lėšos piniginei socialinei paramai skaičiuoti ir mokėti naudojamos:
34.1. Socialinės atskirties mažinimo programos tikslams ir uždaviniams įgyvendinti:
34.1.1. finansinei paramai, skirtai skurdui bei socialinei atskirčiai mažinti:
34.1.1.1. vienkartinėms pašalpoms rajono gyventojams, nukentėjusiems nuo gaisro, stichinių nelaimių, traumų, įvykusių nelaimingo atsitikimo metu, sunkios ligos gydymui, socialiai remtiniems asmenims, esant ypač sunkiai materialinei padėčiai, mokėti;
34.1.1.2. Europos pagalbos labiausiai skurstantiems asmenims fondo veiklai, teikiant ir skirstant nemokamą paramą maisto produktais Panevėžio rajono gyventojams, organizuoti;
34.1.1.3. būtinos medicininės slaugos paslaugoms pensininkams, neįgaliems ar sunkiai sergantiems asmenims, kai slaugos paslaugų nefinansuoja ligonių kasa, iš dalies apmokėti;
34.1.1.4. nenustatytos asmenybės asmenų, asmenų be nuolatinės gyvenamosios vietos, kai mirties faktas nustatytas Panevėžio rajono teritorijoje, palaikų laidojimui organizuoti;
34.1.2. socialinę riziką patiriančių asmenų (šeimų) socialinės reabilitacijos ir integracijos priemonėms įgyvendinti: 
34.1.2.1. vaikų, netekusių tėvų globos, senų ir neįgalių asmenų, neturinčių nuolatinės gyvenamosios vietos išlaikymo valstybės bei kitų savivaldybių globos įstaigose išlaidoms apmokėti;
34.1.2.2. vaikų dienos centrų infrastruktūrai modernizuoti ir plėtoti;
34.1.2.3. socialinės rizikos asmenų gydymosi nuo alkoholizmo paslaugoms apmokėti;
34.1.3. šeimoje ir bendruomenėje teikiamai pagalbai vaikams, neįgaliesiems, senyvo amžiaus asmenims ir jų šeimoms plėtoti:
34.1.3.1. bendruomeninių vaikų globos namų steigimui organizuoti ir finansuoti, paslaugų bendruomeniniuose vaikų globos namuose, vaikų dienos centruose plėtrai;
34.1.3.2. vaikų užimtumo programoms finansuoti;
34.1.3.3. mokinių, gaunančių socialinę paramą, maitinimo patiekalų gamybos išlaidoms finansuoti; 
34.1.3.4. bendruomeninių socialinių paslaugų įstaigų neįgaliems, pagyvenusiems asmenims plėtrai;
34.1.3.5. paslaugų šeimose vaikams, pagyvenusiems asmenims ir neįgaliesiems plėtrai;
34.1.3.6. gyvenamosioms patalpoms ir aplinkai neįgaliesiems pritaikyti;
34.1.3.7. asmeninės higienos ir priežiūros paslaugoms socialiai remtiniems asmenims, socialinės rizikos šeimoms, neįgaliesiems organizuoti ir paslaugų plėtrai;
34.1.3.8. transportui neįgaliems, pagyvenusiems asmenims organizuoti;
34.1.3.9. sociokultūrinei veiklai, šventėms, pagerbimui vaikams, jų šeimoms organizuoti;
34.1.4. neįgaliųjų socialinei integracijai:
34.1.4.1. neįgaliųjų užimtumo programoms įgyvendinti;

34.1.4.2. meninės kūrybos šventėms-popietėms, išvykoms, ekskursijoms neįgaliems, kitai sociokultūrinės veiklai neįgaliems ir pagyvenusiems asmenims organizuoti;
34.1.5. bendruomeninių ir nevyriausybinių organizacijų plėtrai, jų vykdomoms socialinėms programoms įgyvendinti:
34.1.5.1. nevyriausybinių organizacijų vykdomiems socialinės veiklos projektams, socialinėms programoms įgyvendinti;
34.1.5.2. bendruomeninių organizacijų socialinės veiklos projektams ir socialinėms programoms įgyvendinti;
34.1.6. socialinių paslaugų priemonėms finansuoti, jų infrastruktūrai modernizuoti ir plėtrai:
34.1.6.1. Panevėžio rajono socialinių paslaugų centrui išlaikyti, modernizuoti, paslaugų plėtrai;
34.1.6.2. Panevėžio rajono vaikų globos namams išlaikyti, paslaugų plėtrai;
34.1.6.3. apmokėti už socialinės globos ir socialinės priežiūros paslaugas, teikiamas rajono gyventojams Lietuvos Respublikos socialinės apsaugos ir darbo ministerijos, kitų savivaldybių, nevyriausybinių organizacijų socialinių paslaugų įstaigose; 
34.1.6.4. dienos užimtumo paslaugų pagyvenusiems ir neįgaliems asmenims plėtrai.
34.2. Užimtumo didinimo  projektams ir programoms įgyvendinti.
34.3. Savivaldybės ir socialinio būsto fondo plėtrai, rekonstravimui ir remontui.
34.4. Smurto, savižudybių, priklausomybių, prekybos žmonėmis prevencijos projektams ir programoms įgyvendinti. 
34.5. Socialinių paslaugų srities darbuotojų darbo sąlygoms gerinti, darbo užmokesčiui mokėti ir jį didinti.
34.6. Savivaldybės administracijoje dirbančių socialinių išmokų specialistų darbo užmokesčiui mokėti ir jį didinti.“.


Savivaldybės meras										Povilas Žagunis

